
Text rozhodnutia
SLOVENSKÁ REPUBLIKA
UZNESENIE Ústavného súdu Slovenskej republiky PLs. ÚS 31/2018-11
Ústavný súd Slovenskej republiky na neverejnom zasadnutí pléna 14. novembra 2018 o sťažnosti

, zastúpených JUDr. Ladislavom Lukáčom, advokátom, Hlavná
17, Prešov, vedenej pod sp. zn. Rvp 2072/2018, vo veci namietaného porušenia ich základného práva podľa čl. 48 ods. 2 Ústavy Slovenskej republiky, práva podľa čl. 6 ods. 1 Dohovoru o ochrane ľudských práv a základných slobôd a základného práva podľa čl. 38 ods. 2 Listiny základných práv a slobôd postupom Okresného súdu Prešov v konaní vedenom pod sp. zn. 13 C 141/2005 a o sťažnosti ,

a obchodnej spoločnosti
,
,
, zastúpených JUDr. Michalom
Feciľakom, advokátom, Jesenná 8, Prešov, vedenej pod sp. zn. Rvp 2065/2018 vo veci namietaného porušenia ich základného práva podľa čl. 48 ods. 2 Ústavy Slovenskej republiky, práva podľa čl. 6 ods. 1 Dohovoru o ochrane ľudských práv a základných slobôd a základného práva podľa čl. 38 ods. 2 Listiny základných práv a slobôd postupom Okresného súdu Prešov v konaní vedenom pod sp. zn. 13 C 141/2005 takto rozhodol: Sťažnosti vedené pod sp. zn. Rvp 2072/2018 a sp. zn. Rvp 2065/2018 s p á j a na spoločné konanie, ktoré bude ďalej vedené pod sp. zn. Rvp 2065/2018. Odôvodnenie: I. 1. Ústavnému súdu Slovenskej republiky (ďalej len „ústavný súd“) bola 19. októbra 2018 doručená sťažnosť

, ,
,
,
,
,
a obchodnej spoločnosti
,
(ďalej len „sťažovatelia“), zastúpených
JUDr. Michalom Feciľakom, advokátom, Jesenná 8, Prešov, vedená pod sp. zn. Rvp 2065/2018, ktorou namietajú porušenie svojho základného práva podľa čl. 48 ods. 2 Ústavy Slovenskej republiky (ďalej len „ústava“), práva podľa čl. 6 ods. 1 Dohovoru o ochrane ľudských práv a základných slobôd (ďalej len „dohovor“) a základného práva podľa čl. 38 ods. 2 Listiny základných práv a slobôd (ďalej len „listina“) postupom Okresného súdu Prešov (ďalej len „okresný súd“) v konaní vedenom pod sp. zn. 13 C 141/2005 a 22. októbra 2018 bola ústavnému súdu doručená aj sťažnosť ,

(ďalej len „sťažovatelia“), zastúpených JUDr. Ladislavom Lukáčom,
advokátom, Hlavná 17, Prešov, vedená pod sp. zn. Rvp 2072/2018, ktorou namietajú porušenie svojho základného práva podľa čl. 48 ods. 2 ústavy, práva podľa čl. 6 ods. 1 dohovoru a základného práva podľa čl. 38 ods. 2 listiny postupom okresného súdu v konaní vedenom pod sp. zn. 13 C 141/2005. II. 2. Podľa čl. 124 ústavy je ústavný súd nezávislým orgánom ochrany ústavnosti. Podľa čl. 127 ods. 1 ústavy ústavný súd rozhoduje o sťažnostiach fyzických osôb a právnických osôb, ak namietajú porušenie svojich základných práv alebo slobôd,
4
alebo ľudských práv a základných slobôd vyplývajúcich z medzinárodnej zmluvy, ktorú Slovenská republika ratifikovala a bola vyhlásená spôsobom ustanoveným zákonom, ak o ochrane týchto práv a slobôd nerozhoduje iný súd. Podľa čl. 140 ústavy podrobnosti o organizácii ústavného súdu, o spôsobe konania pred ním a o postavení jeho sudcov ustanoví zákon. 3. Podľa § 31a ods. 1 zákona Národnej rady Slovenskej republiky č. 38/1993 Z. z. o organizácii Ústavného súdu Slovenskej republiky, o konaní pred ním a o postavení jeho sudcov v znení neskorších predpisov (ďalej len „zákon o ústavnom súde“) ak tento zákon neustanovuje inak a povaha veci to nevylučuje, použijú sa na konanie pred ústavným súdom primerané ustanovenia Civilného sporového poriadku (ďalej len „CSP“) alebo Trestného poriadku. 4. Podľa § 166 ods. 1 CSP v záujme hospodárnosti konania súd spojí na spoločné konanie také konania, ktoré sa pred ním začali a skutkovo spolu súvisia alebo sa týkajú tých istých strán. Ak boli také konania pridelené viacerým sudcom toho istého súdu, rozhodne o spojení konaní ten sudca, u ktorého sa začalo konanie skôr. 5. Zákon o ústavnom súde nemá osobitné ustanovenie o spojení vecí, avšak v súlade s citovaným § 31a zákona o ústavnom súde možno v konaní o sťažnosti podľa čl. 127 ústavy použiť na prípadné spojenie vecí primerane § 166 ods. 1 CSP. 6. Podľa čl. II ods. 10 Rozvrhu práce Ústavného súdu Slovenskej republiky na obdobie od 1. marca 2018 do 28. februára 2019 v záujme hospodárnosti konania môže plénum ústavného súdu rozhodnúť o spojení vecí patriacich do pôsobnosti senátov ústavného súdu, ktoré boli pridelené členom rôznych senátov ako sudcom spravodajcom, na spoločné konanie, ak tieto veci spolu skutkovo súvisia alebo sa týkajú tých istých účastníkov. Návrh na rozhodnutie o spojení môže plénu ústavného súdu podať sudca spravodajca vo veci, ktorej spojenie s inou vecou sa navrhuje, alebo predsedníčka ústavného súdu. Ak vzhľadom na okolnosti hodné osobitného zreteľa nerozhodne plénum inak, je na spoločné konanie o spojených veciach príslušný ten senát ústavného súdu, ktorého
5
členom je sudca spravodajca v tej zo spájaných vecí, v ktorej začalo konanie na ústavnom súde skôr (§ 18 ods. 2 zákona o ústavnom súde). 7. Po preskúmaní sťažností sťažovateľov ústavný súd zistil, že obe sťažnosti sa týkajú konania vedeného na okresnom súde pod sp. zn. 13 C 141/2005. Obe sťažnosti boli podané sťažovateľmi, ktorí vystupujú v konaní pred okresným súdom v právnej pozícii žalovaných, resp. v prípade obchodnej spoločnosti
, v pozícii intervenienta na
strane žalovaných, ktorí svojimi sťažnosťami napádajú postup rovnakého okresného súdu. V oboch sťažnostiach je namietané porušenie tých istých práv (právo na konanie bez zbytočných prieťahov, pozn.), sťažnosti sa zakladajú na totožnom skutkovom a právnom základe a ich znenie je takmer identické. 8. Vzhľadom na to, že ústavné sťažnosti spolu skutkovo úzko súvisia, ústavný súd v záujme hospodárnosti konania podľa § 31a ods. 1 zákona o ústavnom súde v spojení s § 166 ods. 1 CSP rozhodol, že veci vedené pod sp. zn. Rvp 2065/2018 a sp. zn. Rvp 2072/2018 spája na spoločné konanie, ktoré bude ďalej vedené pod sp. zn. Rvp 2065/2018. 9. Tieto skutočnosti boli podkladom na záver ústavného súdu obsiahnutý vo výrokovej časti tohto rozhodnutia. P o u č e n i e : Proti tomuto rozhodnutiu nemožno podať opravný prostriedok. V Košiciach 14. novembra 2018

Zdroj: KAUZIS.SK – https://www.kauzis.sk/judikatura/r/ECLI:SK:USSR:2018:PLs.US.31.2018.1 (dáta aktuálne k 12. 11. 2026). Záväzné je znenie zverejnené súdom.




